АҞӘА, жьҭаара 6 - Sputnik. Аԥсны иҟоу Урыстәыла Ацҳаражәҳәарҭа Аконсултә ҟәша аамҭала ареспубликаҿы аепидемиологиатә ҭагылазаашьа аицәахара инадҳәаланы аҭааҩцәа рыдкылара ԥнакуеит.
Жьҭаара 12 инаркны абҵара 6 рҟынӡа аконсултә ҟәша хәышықәсатәии жәашықәсатәии аҳәаанырцә тәылауаҩшәҟәқәа рымацара ракәхоит зшара мҩаԥырго.
Убри аан аамҭала аконсултә маҵзурақәа мҩаԥгахом.
Зыда ԥсыхәа ыҟам аҭагылазаашьақәа раан абри аҭел ала иасыр ҟалоит: +7 840 226 03 91, ма аелектронтә почтахь rusembsukhum@mail.ru.
Уаанӡа Аԥсны иҟоу Урыстәыла Ацҳаражәҳәарҭа Аконсултә ҟәша аҭааҩцәа рыдкылара ԥнакхьан хәажәкырамзазы.